31.1.2023
SK
Úradný vestník Európskej únie
L 28/27
3.
Členské štáty nahlásia Komisii do 30. júna 2023 historické údaje o rybárskom výstroji v súvislosti s FAD nasadenými zo svojich plavidiel na lov vakovou sieťou.
Ak členský štát nenahlási tieto údaje do uvedeného dátumu, rybárske plavidlá plaviace sa pod jeho vlajkou nesmú nasadzovať rybársky výstroj v súvislosti s FAD, kým Komisia tieto údaje od týchto členských štátov nedostane na účely ich ďalšieho postúpenia ICCAT.
O d di e l 4 O b l a s ť d o h ovor u C C A M LR
Článok 27 Oznámenia o prieskumnom rybolove nototénií rodu Dissostichus Členské štáty sa môžu v roku 2023 zúčastňovať na prieskumnom rybolove nototénií rodu Dissostichus (Dissostichus spp.)
lovnými šnúrami v podoblastiach FAO 88.1 a 88.2 a divíziách FAO 58.4.1, 58.4.2 a 58.4.3a mimo oblastí pod vnútroštátnou právomocou.
Členské štáty, ktoré majú v úmysle zúčastniť sa na takomto prieskumnom rybolove, to oznámia v súlade s článkami 7 a 7a nariadenia (ES) č. 601/2004 sekretariátu CCAMLR najneskôr 1. júna 2023.
Článok 28 Obmedzenia prieskumného rybolovu nototénií rodu Dissostichus 1.
Lov nototénií rodu Dissostichus počas rybárskej sezóny 2022 – 2023 sa obmedzuje na členské štáty, podoblasti a počet rybárskych plavidiel stanovené v tabuľke A prílohy VII, pričom sa uplatňujú TAC a obmedzenia vedľajších úlovkov stanovené v tabuľke B uvedenej prílohy. 2.
Zakazuje sa cielený lov všetkých druhov žralokov na iné účely ako vedecký výskum.
Všetky vedľajšie úlovky žralokov, najmä mladé jedince a gravidné samice, ktoré sa náhodne vylovia pri love nototénií rodu Dissostichus, sa vrátia do mora živé. 3.
V relevantných prípadoch sa rybolov v každej malej prieskumnej jednotke (SSRU) ukončí, keď nahlásené úlovky dosiahnu stanovený TAC, a v tejto SSRU sa zakáže rybolov na zvyšné obdobie rybárskej sezóny. 4.
Rybolov sa uskutočňuje podľa možnosti v čo najširšom geografickom a batymetrickom rozsahu, aby bolo možné získať informácie potrebné na určenie potenciálu rybolovu a aby sa zabránilo nadmernej koncentrácii výlovu a rybolovného úsilia.
Rybolov v podoblastiach FAO 48.6 a 88.1 a v divízii FAO 58.4.3a, ak je povolený v súlade s článkom 26, sa však zakazuje v hĺbkach menších ako 550 m.
Článok 29 Lov pancierovky antarktickej počas rybárskej sezóny 2022 – 2023 1.
Členské štáty, ktoré majú v úmysle loviť pancierovku antarktickú (Euphausia superba) počas rybárskej sezóny 2022 – 2023 v oblasti dohovoru CCAMLR, to oznámia Komisii najneskôr 1. mája 2023, pričom použijú formulár uvedený v časti B dodatku k prílohe VII.
Na základe informácií od členských štátov Komisia predloží tieto oznámenia najneskôr 30. mája 2023 sekretariátu CCAMLR. 2.
Oznámenie uvedené v odseku 1 tohto článku obsahuje informácie uvedené v článku 3 nariadenia (ES) č. 601/2004 za každé rybárske plavidlo, ktoré má získať oprávnenie na účasť na love pancierovky antarktickej. 3.
Členský štát, ktorý má v úmysle loviť pancierovku antarktickú v oblasti dohovoru CCAMLR, oznámi svoj úmysel iba v súvislosti s oprávnenými rybárskymi plavidlami, ktoré v čase predloženia oznámenia: a) sa plavia pod jeho vlajkou alebo